Umandi

Andoni Karmelo Urrestarazu Landazabal, izengoitiz Umandi (Araia, Araba, 1902ko uztailaren 16a – Gasteiz, Araba, 1993ko azaroaren 21a) euskal idazlea izan zen. Euskaltzain urgazlea izan zen, eta Euzko-gogoa, Euzko Deya, Egi Billa, Alderdi, Herria, Euzko Gaztedi eta Azkatasuna agerkarietan eman zituen argitara lan aipagarrienak. Bere lan nagusia euskara irakastea izan zen, eta hartarako metodoak argitaratu zituen.

Bizitza 
1919an hasi zen euskara ikasten. Espainiako Gerra Zibilean gudari talde batekin ibili zen, harik eta Santoñan atxilotu zuten arte. Hiru urte pasatu zituen kartzelan. 1953an Parisa joan zen erbesteratuta; han, Eusko Jaurlaritzan aritu zen lanean.

Parisko Euskal Kulturaren Alde erakundeko idazkaria izan zen 1962. urteaz geroztik.

Irazkintza ikastoletarako aldizkaria sortu zuen Baionan, 1966an; urtebete iraun zuen. Hil aurretik Euskal Gogo Iztegia izeneko hiztegi ideologiko batean ari zen lanean.

Lanak

Gramatika 
 Bizkaierazko aditz-erak (1955)
 Gramática Vasca (1955), gerra ostean argitaratu zen lehen euskal gramatika
 Aurreruntz. Porvenir, Euskel-betekizunak (1977)

Eleberria 
 Gentza bearrean (1985, Kardaberaz)

Saiakera 
 Euskal betekizunak (1977, Kardaberaz)
 Euzkadi'ren ebazkizuna burubidezko oñarriak (1985, Eset)

Erreferentziak

Kanpo loturak 
 «Andoni Urrestarazu», Literaturaren Zubitegia.
 Umandiri buruzko artikulua, Euskonews & Media aldizkariaren 105. zenbakian.

Arabako idazleak
Asparrendarrak
Eusko Gudarosteko gudariak
Euskal Herriko frankismoaren erbesteratuak
Euskerazaintza
Arabako irakasleak
Gasteizen hildakoak